Diari Oficial de la Generalitat Valenciana


Sumari del DOGV 937, del 07-11-1988 (1988/812315)

ORDRE de 25 d'octubre de 1988, de la Conselleria de Cultura, Educació i Ciència, per la qual es convoquen ajudes econòmiques per als centres docents privats que fan l'ensenyament en valencià.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/25/(1)/dof/vci/html**

### Dades del document

Número de DOGV
:   937

Data del DOGV
:   07-11-1988

Secció del DOGV
:   DISPOSICIONS GENERALS

Número del document
:   1988/812315


Data del document
:   25-10-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'octubre de 1988, de la Conselleria de Cultura, Educació i Ciència, per la qual es convoquen ajudes econòmiques per als centres docents privats que fan l'ensenyament en valencià.  
L?Estatut d?autonomia de la Comunitat Valenciana, aprovat per la Llei Orgànica 5/1982, d?1 de juliol, en l'article 7.4. imposa l?obligació als poders públics d'atorgar especial protecció i respecte a la recuperació del valencià.  
La concreció d'aquest manament estatutari es porta a efecte, pel que fa a l?ensenyament, en la Llei 4/1983, de 23 de novembre, d'ús i Ensenyament del Valencià, i en les normes reglamentàries de desplegament, en especial en el Decret 79/1984, de 30 de juliol, i en les disposicions de rang inferior emanades de la Conselleria de Cultura, Educació i Ciència.  
Aquesta Conselleria reconeix i valora positivament l'actuació d'aquells centres docents privats que fan l?ensenyament en valencià i considera necessari donar suport a aquesta labor mitjançant la concessió d'ajudes econòmiques que facilitaran el normal desplegament.  
Per això, i per tal de facilitar als ciutadans que han optat perquè els seus fills reben l?ensenyament en valencià, fent ús del dret constitucional, a utilitzar-lo i conéixer-lo es convoca, per la present Ordre, un sistema d'ajudes econòmiques que, per una part permetran un menor cost de l?ensenyament als pares o tutors i d'un altra servirà d?estímul als centres docents privats per a la implantació de l?ensenyament en valencià. En virtut de les atribucions que em confereix l'article 35 de la Llei 5/1983, de 30 de desembre, de Govern Valencià.  
ORDENE:  
Article primer  
Es convoquen ajudes econòmiques, per al present curs acadèmic 1988/1989, adreçades a aquells Centres docents privats que fan l?ensenyament en valencià. I s'aproven les Bases per les quals es regeix aquesta convocatòria, que se inclouen com Annex a la present Ordre.  
Article segon  
Aquestes ajudes econòmiques s'abonaran a l'aplicació  
pressupostària 36.74.045.7.701.9 per un import de 95.887.206 de pessetes.  
DISPOSICIONS FINALS  
Primera  
Es faculta a la Direcció General de Centres i Promoció Educativa per a adoptar les mesures necessàries per al des plegament i l'aplicació d'aquesta Ordre.  
Segona  
La present Ordre entrarà en vigor l?endemà de la publicació en el Diari Oficial de la Generalitat Valenciana.  
DISPOSICIO DEROGATORIA  
Queda derogada l?Ordre de 24 d'agost de 1988, per la qual es dictaven instruccions per a l'ampliació del règim de concerts educatius per als nivells de pre-escolar als centres concertats que fan l?ensenyament en valencià.  
València, 25 d'octubre de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la concessió d'ajudes econòmiques als Centres Docents Privats que fan l'ensenyament en valencià  
Primera  
Podran sol·licitar aquestes ajudes els titulars dels Centres docents privats que fan l?ensenyament en valencià i tenen la corresponent autorització administrativa com a centre docent.  
Segona  
Les sol·licituds es presentaran en el termini de quinze dies naturals, comptats a partir de l?endemà de la publicació de la present Ordre, en el Servei Territorial de Cultura i Educació corresponent a l?àmbit territorial.  
Tercera  
Amb les sol·licituds es presentarà la documentació complementària següent:  
- Còpia de l'autorització administrativa del centre.  
- Còpia de l'autorització del Pla d'Ensenyament en valencià.   
- Còpia del Pla del Centre per al curs 1988/1989,  
Quarta  
En les mateixes condicions tindran preferència aquells Centres els titulars dels quals seran cooperatives de treball associat, per a la qual cosa hauran d'adjuntar còpia dels estatuts de la cooperativa.  
Cinquena  
Les ajudes es concediran d'acord amb el grau d'implantació de l?ensenyament en valencià en els distints nivells educatius i dels projectes que inclourà el Pla de Centre per al foment d'aquest.  
Sisena  
Els Directors Territorials de Cultura i Educació trametran les sol·licituds, amb el seu informe, a la Direcció General de Centres i Promoció Educativa, quinze dies després de l'última data per a la presentació d'aquestes.  
Setena  
Les subvencions concedides s'abonaran mitjançant lliuraments quadrimestrals i es justificaran en els mesos de gener, maig i setembre de 1989, a través de l'aportació de la documentació corresponent a les despeses efectuades en el foment i l?implantació de l?ensenyament en valencià en els períodes de referència.  
Vuitena  
La Conselleria de Cultura, Educació i Ciència podrà suspendre qualsevol ajuda i exigir la devolució de les quantitats lliurades, quan hi haja raons provades d'incompliment de les obligacions contretes.


Còpia Permalink ELI